CELEX: 62010CN0162
Language: el
Date: 2010-04-07 00:00:00
Title: Υπόθεση C-162/10: Αίτηση για την έκδοση προδικαστικής αποφάσεως, την οποία υπέβαλε το High Court of Ireland στις 7 Απριλίου 2010 — Phonographic Performance (Ireland) Ltd κατά Ιρλανδίας και Attorney General

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/28
            
         
      Αίτηση για την έκδοση προδικαστικής αποφάσεως, την οποία υπέβαλε το High Court of Ireland στις 7 Απριλίου 2010 — Phonographic Performance (Ireland) Ltd κατά Ιρλανδίας και Attorney General
      (Υπόθεση C-162/10)
      (2010/C 161/36)
      Γλώσσα διαδικασίας: η αγγλική
      
         Αιτούν δικαστήριο
      
      High Court of Ireland
      
         Διάδικοι στην υπόθεση της κύριας δίκης
      
      
         Ενάγουσα: Phonographic Performance (Ireland) Ltd
      
         Εναγόμενοι: Ιρλανδία και Attorney General
      
         Προδικαστικά ερωτήματα
      
      
                  1)
               
               
                  Συνιστά μια ξενοδοχειακή επιχειρηματική μονάδα η οποία παρέχει, εντός των δωματίων, συσκευές τηλεοράσεως ή ραδιοφώνου στις οποίες διανέμει ραδιοτηλεοπτικό σήμα, «χρήστη» προβαίνοντα σε «παρουσίαση στο κοινό» φωνογραφήματος δυνάμενου να αποτελέσει αντικείμενο ραδιοτηλεοπτικής μεταδόσεως υπό την έννοια του άρθρου 8, παράγραφος 2, της κωδικοποιημένης οδηγίας 2006/115/ΕΚ (1) του Ευρωπαϊκού Κοινοβουλίου και του Συμβουλίου της 12ης Δεκεμβρίου 2006;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα, επιβάλλει το άρθρο 8, παράγραφος 2, της οδηγίας 2006/115/ΕΚ την υποχρέωση στα κράτη μέλη να προβλέπουν, για τη μετάδοση του φωνογραφήματος, δικαίωμα εισπράξεως δίκαιης αμοιβής από την ξενοδοχειακή επιχειρηματική μονάδα, επιπλέον της δίκαιης αμοιβής την οποία καταβάλει ο ραδιοτηλεοπτικός φορέας;
               
            
                  3)
               
               
                  Σε περίπτωση καταφατικής απαντήσεως στο πρώτο ερώτημα, επιτρέπει το άρθρο 10 της οδηγίας 2006/115/ΕΚ στα κράτη μέλη να απαλλάσσουν ξενοδοχειακές επιχειρηματικές μονάδες από την υποχρέωση καταβολής «ενιαίας δίκαιης αμοιβής», λόγω «ιδιωτικής χρήσεως» υπό την έννοια του άρθρου 10, παράγραφος 1, στοιχείο α';
               
            
                  4)
               
               
                  Συνιστά μια ξενοδοχειακή επιχειρηματική μονάδα η οποία παρέχει, εντός των δωματίων, συσκευές άλλες (πλην συσκευών τηλεοράσεως ή ραδιοφώνου) και φωνογραφήματα σε υλική ή ψηφιακή μορφή δυνάμενα να μεταδοθούν ή να καταστούν αντικείμενο ακροάσεως μέσω αυτών των συσκευών «χρήστη» προβαίνοντα σε «παρουσίαση στο κοινό» των φωνογραφημάτων υπό την έννοια του άρθρου 8, παράγραφος 2, της οδηγίας 2006/115/ΕΚ;
               
            
                  5)
               
               
                  Σε περίπτωση καταφατικής απαντήσεως στο τέταρτο ερώτημα, επιτρέπει το άρθρο 10 της οδηγίας 2006/115/ΕΚ στα κράτη μέλη να απαλλάσσουν ξενοδοχειακές επιχειρηματικές μονάδες από την υποχρέωση καταβολής «ενιαίας δίκαιης αμοιβής», λόγω «ιδιωτικής χρήσεως» υπό την έννοια του άρθρου 10, παράγραφος 1, στοιχείο α', της οδηγίας 2006/115/ΕΚ;
               
            
         (1)  Οδηγία 2006/115/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας (κωδικοποίηση) (ΕΕ L 376, σ. 28)